Μεταφορές στη Θεσσαλονίκη

Οι μεταφορές στη Θεσσαλονίκη περιλαμβάνουν πολλών ειδών μέσα μεταφοράς: εθνικές οδούς και αυτοκινητοδρόμους, σιδηροδρομικές μεταφορές, ναυτιλιακές μεταφορές, αεροδρόμιο καθώς και μαζικές συγκοινωνίες (μετρό και λεωφορεία).

Αερομεταφορές
Το κύριο αεροδρόμιο που εξυπηρετεί τη Θεσσαλονίκη, αλλά και ολόκληρη την Κεντρική Μακεδονία, είναι ο Διεθνής Αερολιμένας Θεσσαλονίκης «Μακεδονία» στη Θέρμη, που βρίσκεται νοτιοανατολικά της πόλης. Η πρόσβαση γίνεται οδικώς. Στο αεροδρόμιο, έχουν τη βάση τους η Aegean Airlines, η Astra Airlines, η Ellinair και η Ryanair.

Αστικές μεταφορές
Σιδηρόδρομοι
Υπεραστικές σιδηροδρομικές μεταφορές

Ο κύριος σιδηροδρομικός σταθμός της Θεσσαλονίκης είναι ο Νέος Σιδηροδρομικός Σταθμός Θεσσαλονίκης. Εγκαινιάστηκε το 1961 και παρέχει δρομολόγια τόσο σε υπεραστικό επίπεδο (π.χ. προς Αθήνα ή Αλεξανδρούπολη) όσο σε περιφερειακό επίπεδο (π.χ. προς Φλώρινα ή Ειδομένη) αλλά και όσο και σε προαστιακό επίπεδο, όπως αναφέρεται και παρακάτω. Είχε δρομολόγια και για το εξωτερικό (όπως προς Κωνσταντινούπολη) αλλά διακόπηκαν.

Μετρό

Το μετρό Θεσσαλονίκης είναι ένα υπόγειο αστικό σιδηροδρομικό σύστημα μεταφοράς στη Θεσσαλονίκη. Το δίκτυο του μετρό της Θεσσαλονίκης διαθέτει σταθμούς με κεντρική αποβάθραείναι παρόμοιο με το Μετρό της Κοπεγχάγης και τη γραμμή μετρό Docklands του Λονδίνου. και αποτελείται από δυο ανεξάρτητες σήραγγες μονής τροχιάς. Επίσης διαθέτει συστήματα αυτόματων θυρών στις αποβάθρες και συρμούς χωρίς οδηγό.

Προαστιακός

Ο Προαστιακός Σιδηρόδρομος της Θεσσαλονίκης αποτελεί μια υπηρεσία προαστιακού σιδηροδρόμου που εξυπηρετεί προαστιακά και περιφερειακά κέντρα μεταξύ της Θεσσαλονίκης και άλλων πόλεων της ευρύτερης περιοχής. Στις 9 Σεπτεμβρίου 2007 ξεκίνησαν τα δρομολόγια στη διαδρομή Θεσσαλονίκη-Λιτόχωρο και στις 7 Σεπτεμβρίου 2008 επεκτάθηκαν μέχρι τη Λάρισα, ενώ εκτελούνται και δρομολόγια προς Βέροια, Έδεσσα και Φλώρινα ενώ από το 2020 εγκαινιάστηκε και γραμμή με δρομολόγια προς Κιλκίς και Σέρρες.

Λεωφορεία
Αστικά

Ο Οργανισμός Αστικών Συγκοινωνιών Θεσσαλονίκης (συντ. ΟΑΣΘ) είναι οργανισμός διαχείρισης και λειτουργίας των δημόσιων αστικών συγκοινωνιών της Θεσσαλονίκης. Ιδρύθηκε το 1957 και αποτελεί τον δεύτερο μεγαλύτερο οργανισμό αστικής δημόσιας συγκοινωνίας στην Ελλάδα μετά τον ΟΑΣΑ.

ΚΤΕΛ

Επιπλέον, κοντά στην Μενεμένη υπάρχει και ο σταθμός ΚΤΕΛ Μακεδονία. Εξυπηρετεί τοπικές γραμμές της πόλης, μόλις με αρκετά δρομολόγια.

Ναυτιλιακές μεταφορές
Το λιμάνι της Θεσσαλονίκης προσεγγίζουν κρουαζιερόπλοια επτά μήνες το χρόνο, ενώ υπάρχει ακτοπλοϊκή σύνδεση με τα νησιά του ανατολικού Αιγαίου και των Σποράδων.

Οδικές μεταφορές

Αυτοκινητόδρομοι
 40px Αυτοκινητόδρομος 1Αυτοκινητόδρομος ΑΘΕ Ο Αυτοκινητόδρομος 1 ξεκινάει από τον Πειραιά, περνάει από Αθήνα, προχωράει παράλληλα με την ανατολική ακτογραμμή της ηπειρωτικής Ελλάδας προς τα βόρεια, διέρχεται έξω από τη Λαμία και τη Λάρισα, και διέρχεται σε μικρή απόσταση από τη Θεσσαλονίκη και συνεχίζοντας προς τα βόρεια, καταλήγει στο συνοριακό σταθμό Ευζώνων, στα σύνορα της Ελλάδας με τη Βόρεια Μακεδονία.  40px Αυτοκινητόδρομος 2Εγνατία Οδός Ο Αυτοκινητόδρομος 2 ξεκινάει από την Ηγουμενίτσα στην Ήπειρο, διέρχεται από τα Ιωάννινα, τα Γρεβενά, την Κοζάνη, τη Βέροια και κατευθύνεται προς τη Θεσσαλονίκη. Παρακάμπτει, όμως, την πόλη, προχωρώντας βόρεια και δημιουργώντας μια εξωτερική περιφερειακή οδό γύρω από τη Θεσσαλονίκη. Έπειτα, προχωράει ανατολικά και συνεχίζει προς την Καβάλα, την Ξάνθη, την Κομοτηνή και τέλος, την Αλεξανδρούπολη. 40px Αυτοκινητόδρομος 24Αυτοκινητόδρομος Χαλκιδικής Ο Αυτοκινητόδρομος 24 ξεκινάει από την ανατολική Θεσσαλονίκη και κατευθύνεται προς τα Νέα Μουδανιά και τις παραλίες της Χαλκιδικής. Αποτελεί φυσική συνέχεια της λεωφόρου Κωνσταντίνου Καραμανλή, ενώ συνδέει επίσης την πόλη με το Διεθνή Αερολιμένα «Μακεδονία». Είναι ακόμη κεντρική αρτηρία για τις περιοχές της ανατολικής μητροπολιτικής περιοχής της Θεσσαλονίκης καθώς περνάει από Θέρμη, Καρδία, Τρίλοφο και Επανωμή 40px Αυτοκινητόδρομος 25Άξονας Προμαχώνα-Θεσσαλονίκης Ο Αυτοκινητόδρομος 25 ξεκινάει από τον Προμαχώνα, περνάει ξυστά από τις Σέρρες και κατευθύνεται προς τη Θεσσαλονίκη, στον κόμβο του Τιτάν στη συμβολή με την Εγνατία Οδό. 40x40εσΑυτοκινητόδρομος 121Εσωτερική Περιφερειακή οδός Θεσσαλονίκης Η Εσωτερική Περιφερειακή οδός Θεσσαλονίκης ξεκινάει από το Καλοχώρι, κατευθύνεται βόρεια μέχρι το Ελευθέριο Κορδελιό και μετά ανατολικά μέχρι την Ευκαρπία. Μετά, συνεχίζει λίγο ανατολικά, μετά νότια, και τέλος νοτιοδυτικά μέχρι την Καλαμαριά. 40x40εσΑυτοκινητόδρομος 242Αυτοκινητόδρομος Αεροδρομίου ΜακεδονίαΟ Αυτοκινητόδρομος 242 βρίσκεται στη Νέα Ραιδεστό. Ξεκινάει από τον Αυτοκινητόδρομο Θεσσαλονίκης - Νέων Μουδανιών προχωράει δυτικά και καταλήγει στον Διεθνή Αερολιμένα Θεσσαλονίκης. Ο Οδικός άξονας στο μεγαλύτερο μέρος του πάντως δεν είναι αυτοκινητόδρομος αλλά λεωφόρος με φωτεινούς σηματοδότες και ισόπεδους κόμβους. 40x40εσ Εθνική Οδός 1β Νέα Δυτική Είσοδος ΘεσσαλονίκηςΗ Νέα Δυτική Είσοδος Θεσσαλονίκης είναι μια προέκταση της ΑΘΕ η οποία μπαίνει μέσα στη Θεσσαλονίκη. Όσον αφορά την αρίθμηση επικρατεί σύγχυση. Ενώ η διαδρομή του Αυτοκινητοδρόμου 1 φεύγει από τη Χαλάστρα προς τους Ευζώνους, οι πίνακες συνεχίζουν να αναγράφουν τον κωδικό Α1 και Ε75 (Ευρωπαϊκή Οδός 75). Αυτό προκαλεί μικρή σύγχυση στους οδηγούς και ειδικότερα στους τουρίστες που κατεβαίνουν με το αυτοκίνητο τους στην Ελλάδα.

Εθνικές οδοί
 40px Εθνική Οδός 2Εθνική Οδός Γιαννιτσών-Θεσσαλονίκης - Μοναστηρίου - Λαγκαδά - Εθνική Οδός Θεσσαλονίκης-Καβάλας Η Εθνική Οδός 2 ξεκινάει από την Κρυσταλλοπηγή, διέρχεται από τη Φλώρινα, την Έδεσσα, τα Γιαννιτσά και μπαίνει στη Θεσσαλονίκη από τα δυτικά. Μετά, πηγαίνει βόρεια μέχρι το Ωραιόκαστρο και μετά ανατολικά μέχρι την Καβάλα, την Ξάνθη, την Κομοτηνή και την Αλεξανδρούπολη. 40px Εθνική Οδός 12Λαγκαδά - Εθνική Οδός Θεσσαλονίκης-Σερρών Η Εθνική Οδός 12 ξεκινάει από το κέντρο της Θεσσαλονίκης, κατευθύνεται βόρεια προς τα βόρεια προάστια της πόλης και μετά την Ευκαρπία και το Ωραιόκαστρο συνεχίζει βορειοανατολικά και ξανά βόρεια πηγαίνοντας προς τις Σέρρες, τη Δράμα και την Καβάλα. 40px Εθνική Οδός 16Λεωφόρος Εθν. Αντιστάσεως - Λεωφόρος Γεωργικής Σχολής Η Εθνική Οδός 16 ξεκινάει από την Καλαμαριά, κατευθύνεται νότια περνώντας τον Φοίνικα μέχρι τη Θέρμη. Από εκεί, κατευθύνεται ανατολικά και νοτιοανατολικά μέχρι τον Πολύγυρο, την Ιερισσό και την Ουρανούπολη. 40px Εθνική Οδός 65Εθνική Οδός Θεσσαλονίκης-Κιλκίς Η Εθνική Οδός 65 ξεκινάει από τα Διαβατά, κατευθύνεται βορειοδυτικά και μετά βόρεια μέχρι το Κιλκίς. 40px Εθνική Οδός 67Εθνική Οδός Αεροδρομίου Θεσσαλονίκης Η Εθνική Οδός 67 βρίσκεται στη Θέρμη. Ξεκινάει από τον Αυτοκινητόδρομο Θεσσαλονίκης - Νέων Μουδανιών προχωράει δυτικά και καταλήγει στον Διεθνή Αερολιμένα Θεσσαλονίκης.

 Παραπομπές